
¿Com poden les societats globals abordar de manera efectiva els reptes únics que enfronten les dones i nenes desplaçades en un món cada vegada més marcat pel desplaçament i la crisi humanitària?



REFUGI I GÈNERE: La Realitat de les Dones i Nenes Desplaçades

La crisi de refugiats en clau de gènere:

La crisi de refugiats no és només una de les majors tragèdies humanitàries del nostre temps, sinó també un fenomen que afecta de manera desproporcionada a dones i nenes. Informes i estudis recents (ONU Dones, 2020; Notícies ONU, 2023) evidencien que, encara que els desplaçaments forçats afecten persones de tots els gèneres, les dones i nenes enfronten desafiaments únics i greus que mereixen una atenció especial. L’exemple de la República Democràtica del Congo (RDC) és particularment gràfic en aquest sentit.

En l’est de la RDC, la intensificació dels conflictes ha forçat a 2.8 milions de persones a desplaçar-se des de març de 2022, amb informes alarmants de violència sexual contra dones i nenes desplaçades a la força. Les dades indiquen que, de les més de 10.000 persones que van accedir als serveis de violència de gènere a Kivu Nord en el primer trimestre de l’any, el 66%

dels casos van ser violacions, moltes d’elles perpetrades per homes armats.

Aquest fenomen reflecteix només la punta de l’iceberg, ja que moltes supervivents poden no accedir a serveis essencials ni denunciar els abusos per por a represàlies o estigmatització. L’Alt Comissionat de les Nacions Unides per als Refugiats (ACNUR) i altres actors humanitaris estan treballant en la resposta i mitigació d’;aquests riscos, incloent-hi suport psicosocial a supervivents i la promoció del canvi d’actituds cap a la violència de gènere en l’àmbit comunitari (ACNUR, 2023).

Més enllà de la situació a la RDC, és crucial entendre l’abast global d&#39;aquesta crisi. Segons L’ACNUR, a finals de 2022, hi havia aproximadament 82.4 milions de persones desplaçades arreu del món, un nombre que continua creixent enmig de conflictes continus, persecucions i desastres ambientals. Dins d’aquesta població, les dones i nenes representen al voltant de la meitat del total, però la seva experiència en l’exili és marcadament diferent.

Les dones refugiades enfronten riscos elevats de violència de gènere, incloent-hi la violencia sexual, el tràfic de persones i altres formes d’explotació (ONU Dones, 2020). La seva situació es veu agreujada per la falta d’accés a serveis de salut reproductiva i a recursos legals i de

protecció, deixant a moltes dones en una situació de vulnerabilitat extrema.

A més, les responsabilitats de cura familiar recauen desproporcionadament sobre les dones, limitant les seves oportunitats per a l’educació, l’ocupació i la participació en la vidacomunitària. Als camps de refugiats, les dones solen ser les encarregades de buscar aigua i aliments, tasques que poden exposar-les a majors riscos de violència i abusos.

La perspectiva de gènere en la crisi de refugiats no és només una qüestió d’equitat, sinó també una necessitat per assegurar respostes humanitàries efectives i respectuoses dels drets humans. Reconèixer i abordar les necessitats específiques de les dones i nenes refugiades és essencial per garantir la seva seguretat, dignitat i benestar.

Reptes específics de les dones refugiades

Les dones refugiades s’enfronten a reptes únics i sovint devastadors que impacten profundament en les seves vides, el seu benestar i la seva capacitat per recuperar-se del trauma del desplaçament. Aquests reptes són multidimensionals i abasten des de la seguretat personal fins a l’accés a serveis bàsics i oportunitats de desenvolupament.

Un dels principals problemes és la violència de gènere. Aquesta violència pot ocórrer en totes les etapes del desplaçament i pren moltes formes, incloent-hi la violència física, sexual i psicològica. Un informe de l’ACNUR (2022) indica que les situacions de desplaçament augmenten significativament el risc de violència sexual i de gènere, especialment en entorns com els camps de refugiats, on la protecció i els serveis legals són limitats.

L'accés a la salut és una altra preocupació crítica. Les dones refugiades sovint s’enfronten a dificultats per accedir a serveis de salut reproductiva i maternal adequats. Això no només augmenta el risc de complicacions durant l’embaràs i el part, sinó que també limita la seva capacitat per prendre decisions informades sobre la seva salut reproductiva.

L'educació i l&#39;autonomia econòmica són altres reptes clau. Les barreres culturals, la falta de recursos i la cura dels fills poden impedir que les dones refugiades accedeixin a l’educació i a oportunitats laborals. Això les deixa en una posició de dependència i vulnerabilitat econòmica, limitant la seva capacitat per reconstruir les seves vides i les de les seves famílies.

A més, les dones refugiades sovint es veuen obligades a assumir rols de lideratge en les seves famílies a causa de la pèrdua o absència d’altres membres de la família. Si es fa una lectura profunda, més enllà d’alguna cosa que a primera vista podria semblar empoderadora, suposauna càrrega significativa i l’exposició a més riscos, especialment en entorns insegurs.

Els reptes que enfronten les dones refugiades són, per tant, complexos i requereixen respostes humanitàries que abordin específicament les seves necessitats i drets. La protecció efectiva en

aquestes situacions vitals és fonamental.

La realitat de les nenes en l’exili:

La situació de les nenes en contextos d’exili és una de les cares més dures de les crisis

humanitàries. Elles enfronten reptes específics de la seva edat que agreugen la seva vulnerabilitat, situant-les en una posició encara més desfavorida. La interrupció de la seva educació és una de les primeres conseqüències, limitant greument les seves oportunitats

futures. Les escoles no només són llocs d’aprenentatge sinó també espais segurs que, en perdre’s deixen a les nenes exposades a riscos incrementats (UNICEF, 2020).

El matrimoni infantil emergeix com una altra amenaça considerable, sovint utilitzat per famílies com una estratègia de supervivència econòmica o com una forma equivocada de protecció. Aquesta pràctica no només roba a les nenes de la seva infància sinó que també les exposa a violència domèstica, embarassos precoços i un cercle viciós de pobresa (Women’s Refugee Commission, 2016).

El tràfic infantil es converteix en un perill latent, aprofitant la desprotecció de les nenes en situacions de mobilitat humana forçada. Les xarxes de tràfic exploten la seva vulnerabilitat sotmetent-les a formes d’esclavitud moderna, com l’explotació sexual i laboral. Aquestes xarxes representen una de les violacions de drets humans més greus, demandant una resposta urgent i coordinada de la comunitat internacional (UNODC, 2020).

Per això és imperatiu que la protecció de les nenes en contextos d’exili es col·loqui en el centre de les agendes polítiques i

humanitàries.

Polítiques i respostes humanitàries amb perspectiva de gènere:

Les crisis humanitàries impacten de manera desproporcionada a dones i nenes, subratllant la imperiosa necessitat que les polítiques d’ajuda i les respostes humanitàries incorporen una perspectiva de gènere per ser genuïnament efectives.

La creació de programes educatius adaptatius, la promoció de polítiques que prohibeixin i combatin el matrimoni infantil, i el reforçament dels mecanismes de protecció contra el tràfic de persones són passos crucials.

Només així podrem assegurar que tinguin l’;oportunitat de construir un futur lliure de violencia i discriminació.

Aquesta integració implica adaptar els esforços d’ajuda per abordar les necessitats específiques de dones i nenes, assegurant la seva protecció i promovent la igualtat de gènere.

La inclusió d’una perspectiva de gènere en la resposta humanitària no només atén les

necessitats immediates, sinó que també contribueix a desmantellar les desigualtats

estructurals que perpetuen la vulnerabilitat de les dones i nenes en situacions de crisi (UN Women, 2020). Si la violència de gènere s’intensifica en contextos d’emergència, és imperatiu que les polítiques de protecció i els programes de resposta estiguin dissenyats per prevenir, identificar i respondre a aquestes violències específiques (Inter-Agency Standing Committee, 2015).

A més, les estratègies d’empoderament econòmic dirigides a dones refugiades i desplaçades poden tenir un impacte transformador, no només en la vida de les dones sinó en la de les seves famílies i comunitats (World Bank, 2019). Aquestes polítiques han d’anar acompanyades d’esforços per garantir l’accés a l’;educació per a nenes i joves, desmuntant barreres i creant entorns segurs que fomentin el seu desenvolupament i benestar a través d’una major conscienciació.

La participació activa de dones i nenes en la planificació i implementació de respostes

humanitàries és fonamental. El seu coneixement i experiència són recursos valuosos que poden guiar les intervencions cap a solucions més eficaces i sostenibles (Council on Foreign Relations, 2019).

Per avançar, és essencial que les organitzacions humanitàries, els donants i els governs comprometin recursos suficients per a la integració de la perspectiva de gènere en totes les fases de la resposta humanitària. La cooperació internacional i el diàleg entre totes les parts

interessades són clau per construir sistemes d’ajuda que no només responguin a les emergències sinó que també contribueixin a la construcció d’una societat més equitativa.

Camins per a l’acció i el canvi:

El camí cap a un futur més just per a les dones i nenes refugiades està ple de desafiaments, però també d’oportunitats significatives per a l’acció i el canvi. Les intervencions han de ser multifacètiques, abastant no només canvis polítics sinó també els esforços internacionals i locals.

Primerament, és necessari enfortir els marcs legals i implementar de manera efectiva polítiques que abordin específicament les necessitats i drets de les dones i nenes refugiades.

Això inclou lleis que prohibeixin el matrimoni infantil, polítiques que assegurin l’accés a l’educació i la salut, i mesures que previnguin i responguin a la violència de gènere (UN Women, 2000). Els governs han de comprometre’s a complir amb les seves obligacions internacionals, adoptant estratègies de gènere en totes les àrees de resposta a refugiats i sol·licitants d’asil.

El suport comunitari és igualment crucial. Les comunitats d’acollida poden jugar un paper significatiu en la integració i el suport de dones i nenes refugiades, facilitant espais segurs i accessibles per al seu desenvolupament i benestar. Això implica no només la provisió de serveis bàsics sinó també el foment d’;un entorn inclusiu que valori la diversitat i promogui la igualtat de gènere (Women’s Refugee Commission, 2016).

Les organitzacions internacionals, per la seva banda, han de continuar i ampliar els seus esforços per abordar les necessitats específiques de les dones i nenes refugiades. Això inclou des del finançament per a programes educatius i d’;empoderament, fins a la implementació de projectes que promoguin la seva participació activa en la societat. La coordinació entre aquestes organitzacions i els governs és vital per garantir una resposta eficaç i coherent (UNHCR, 2020).

Malgrat l’existència de convenis i tractats internacionals destinats a proteger els drets de les persones desplaçades, les dones i els nens, la realitat és que la manca de voluntat política dels estats per abordar de manera concreta les desigualtats de gènere en els contextos de desplaçament fa que la seva implementació efectiva es vegi obstaculitzada.

La sensibilització i l’educació són eines poderoses per canviar actituds i comportaments que perpetuen la discriminació i la violència contra les dones i nenes refugiades. Campanyes de conscienciació i programes educatius poden ajudar a construir societats més informades i empàtiques, preparades per suportar la integració i l’empoderament de les dones i nenes en

les seves comunitats.

Conclusions:

Al llarg d’aquest article, hem explorat les realitats enfrontades per les dones i nenes

refugiades, destacant els desafiaments particulars que enfronten en termes d’educació, vulnerabilitat al matrimoni infantil, tràfic de persones i la necessitat de polítiques i respostes humanitàries amb perspectiva de gènere. També hem reflexionat sobre les accions necessàries

per suportar a aquestes dones i nenes, emfatitzant la importància de canvis estructurals, el suport comunitari i els esforços d’organitzacions internacionals per garantir la seva protecció.

Les narratives i anàlisis presentades subratllen la urgència d’adoptar un enfocament integral i de gènere en totes les fases de la resposta a crisis humanitàries, reconeixent i abordant les necessitats específiques de les dones i nenes refugiades per assegurar la seva seguretat,

benestar, i empoderament.

Per complementar la discussió i proporcionar una mirada més propera a la realitat de les nenes refugiades, presentem el conte de Jadiya. Aquesta narrativa il·lustrativa ofereix una finestra a les experiències, desafiaments, i esperances particulars de les dones i les nenes en situacions de desplaçament, servint com un poderós recordatori de la resiliència humana i la necessitat d’acció col·lectiva per construir un món més inclusiu i equitatiu.

**Marta Benítez Brañas**

Psicòloga i Educadora Social

Especialista en Drets Humans

**Publicat per: Amb el suport de:**

Text

Description automatically generated with medium confidence**Texto

Descripción generada automáticamente**